recursal/SuperWikiNEXT-32B huggingface dataset:
**Maciej Obara** (født 18. desember1981) er en polsk jazzmusiker (alt- og tenor saksofon), komponiat og bandleder.

Biografi
--------

Obara spilte fra midten av 2000-tallet med Marek Kądzielas band *ADHD* (Kasper Tom Christiansen, Piotr Damasiewicz, Rudi Mahal) og Bandet *Power of the Horns*, også holder han på med flere egne prosjekter, først og fremst med sin egen Trio *Message from Ohayo* (2007, Krzysztof Gradziuk, Maciej Garbowski). De vant jazz konkurransen Bielska Zadymka for unge jazz band i 2006, og førte ham til internasjonalt gjennombrudd. I 2008 turnerte han i Polen med Antoine Roney. Manfred Eicher ble oppmerksom på ham og anbefalte Tomasz Stańko, å ta ham med i *Tomasz Stańko Special Project* og i *New Balladyna Quartet*. I de følgende årene fortsatte han med sine egne prosjekter, i en annen trio med John Lindberg og Harvey Sorgen (*Three*, 2010), sin egen kvartett (*Equlilibrium*, 2011, med Dominik Wania, Krzysztof Gradziuk og Maciej Garbowski), så vel som *Obara International (kvartett)* (med Dominik Wania, Gard Nilssen, Ole Morten Vågan, og Tom Arthurs), med det siden 2013 og internasjonalt på en rekke Festivaler skjedde, og flere av de andre albumene presentert, inkludert en produksjon med komposisjoner av Krzysztof Komeda. Han var også med på å spille inn musikk av Michael Jefry Stevens/Joe Fonda.

Diskografi
----------

### Soloalbum

Maciej Obara Trio
* 2007: *Message from Ohayo* (Polskie Radio Katowice), med Maciej Garbowski og Krzysztof Gradziuk
* 2009: *I Can Do It* (Jaz Records), med Maciej Garbowski og Krzysztof Gradziuk
* 2010: *Three* (Ars Cameralis), med John Lindberg og Harvey Sorgen

Obara Special Quartet
* 2010: *Four* (Ars Cameralis Silesiae Superior), med Mark Helias, Nasheet Venter og Ralph Alessi

Maciej Obara Quartet
* 2011: *Equilibrium* (Ars Cameralis Silesiae Superiors), med Maciej Garbowski, Krzysztof Gradziuk, and Dominik Wania
* 2017: *Unloved* (ECM Records), med Ole Morten Vågan, Gard Nilssen, and Dominik Wania

Obara Internasjonal (Dominik Wania, Gard Nilssen, Ole Morten Vågan, Tom Arthurs)
* 2013:*Live at Manggha* (For Tune)
* 2013: *Komeda* (For Tune),
* 2015: *Live in Mińsk Mazowiecki* (For Tune),

### Samarbeid

Med The Fonda/Stevens Group Trio + 2 (Ireneusz Wojtczak, Michael Jefry Stevens, Joe Fonda, Michael Zerang, Harvey Sorgen)
* 2009: *Live in Katowice* (Not Two)

Med Power Of The Horns
* 2011: *Alaman* (For Tune)

Med Marek Kądziela ADHD
* 2015: *In Bloom* ‎(For Tune)

Med Silberman New Quintet
* 2015: *Pieśń Gęsi Kanadyjskich* (Audio Cave)

Referanser
----------

1. ↑  .
2. ↑  «Maciej Obara» **(polsk)**. Culture.pl. Besøkt 24. november 2017.
3. ↑  «Maciej Obara». Discogs.com. Besøkt 24. november 2017.

Eksterne lenker
---------------

* (en) Maciej Obara på Discogs Rediger på Wikidata

* (en) Maciej Obara på MusicBrainz Rediger på Wikidata

* (en) Maciej Obara på AllMusic Rediger på Wikidata
* Offisielt nettsted
* (en) Maciej Obara hos AllMusic

  


|  |  |
| --- | --- |
| Oppslagsverk/autoritetsdata | VIAF **·** GND **·** ISNI **·** MusicBrainz **·** Discogs **·** AllMusic
 |

Portal: Jazz
Allegorien om det gode og dårlige styre «i den nye rettssalen», Palazzo Pubblico i Siena, Scene: Utviklingen av det gode styre i byen. malt av Ambrogio Lorenzetti 
**Urbanitet** er et uttrykk for bymessighet, eller typisk for byer. Graden av urbanitet styres av menneskelig aktivitet i et avgrenset område. Ordet er i motsetning til rural. 

Det er ikke nok at området er tett bebygget eller tett befolket, dersom de yrkesaktive arbeider innen primærnæringene. Summen av tett bebygget, tett befolket og aktivt benyttet areal øker den subjektive opplevelsen og dermed også graden av urbanitet for et område. 

Bygeografer (se bygeografi) har ulike typer kategorisering for å måle urbanitet, i nasjoner, i regioner eller kommuner. Begrepet tettsted er utviklet som et verktøy for å måle urbanitet. **Urbanisme** kan referere til det faglige studiet av byutvikling eller byplanlegging. 

Tema innen urbanitet kan være byens historiske utvikling, urbant hverdagsliv og senmoderne byutvikling. 

Ordet urban kommer fra latin *urbs* «by, særlig byen Roma», som trolig er lånt inn i latin fra annet (ukjent) språk.

Om personer
-----------

**Urbanitet** kan også brukes om personer og deres oppførsel. Enkelte personer og deres handlinger kan beskrives som urbane. Aktiviteter som «shopping» og kafébesøk har sin opprinnelse fra urbane strøk og beskrives ofte som **urbane** handlinger.

Teoretikere
-----------

* Lewis Mumford
* Henri Lefebvre
* Kevin A. Lynch
* John Pløger

Se også
-------

* Urbanisering
* Landsbygd
* Rural
* Nyurbanisme

Referanser
----------

1. ↑  oppslagsord *Urban* i Caprona *Norsk etymologisk ordbok: tematisk ordnet* ISBN 9788248910541

Litteratur
----------

* Aspen, Jonny og Pløger, John (red): *På sporet av byen, lesninger av senmoderne byliv*, Oslo 1997 ISBN 82-430-0087-9
* Erling Fossen (1997). *EcstaCity: innganger til en ny urbanisme*. Oslo: Pax. ISBN 8253019254.
* Mumford, Lewis: *The City in History  : Its Origins, Its Transformations, and Its Prospects* 1961
* Pirenne, Henri: Les anciennes démocraties des Pays-Bas, Flammarion, Bibliothèque de philosophie scientifique, 1910.

på norsk: *Tidlige demokratier i Benelux-landene; Urbane samfunn og politisk konflikt i Middelalderen og Renessansen*, Nisus Forlag, 2014.
* Pløger; John: *Byliv og modernitet, mellom nærmiljø og urbanitet*, Oslo 1997 ISBN 82-7071-021-0

Eksterne lenker
---------------

* Urbanitet i et historisk perspektiv

|  |  |
| --- | --- |
| Oppslagsverk/autoritetsdata | GND
 |
Den første gruppen stipendiater i 1909. Republikken Kinas senere president, Zhou Ziqi, i midten i første rekke.
**Skadeserstatningsstudiestipendprogrammet etter bokseropprøret** (kinesisk: 庚子賠款獎學金; pinyin: *Gēngzǐ Péikuǎn Jiǎngxuéjīn*, engelsk: *Boxer Indemnity Scholarship Program*) var et studistipendprogram som ble finansiert fra den skadeserstatning som Kina betalte til USA etter Bokseropprøret. Det gav mulighet for kinesiske studenter å studere i USA.

Etter Bokseropprøret ble det beseirede Qing-dynastiet pålagt å betale krigserstatninger på 450 millioner tael av fint sølv (på den tiden verdt ca 67,5 millioner pund eller 333 millioner US-dollar) med en rente på 4% per år i 39 år, og måtte til slutt betale hele 982 238 150 tael (ca 34 683 tonn sølv) for de tap som ble påført Åttenasjonsalliansen, der USAs andel var 7,32%, den russiske 28,97%, den tyske 20,02%, den franske 15,75%, den britiske 11,25%, den japanske 7,73%, den italienske 7,32%, den belgiske 1,89%, den østerriksk-ungarske 0,89%, den nederlandske 0,17%, og den spanske, portugisiske, svenske og norske 0,025% hver.

Da Liang Cheng, Qing-dynastiets representant i USA, fikk kjennskap til at vilkårene i Bokserprotokollen tildelte USA mer penger enn de opprinnelig hadde krevd, innledet han en kampanje for å presse USA til å tilbakebetale det mellomliggende til Kina. Etter flere år bestemtee Theodore Roosevelt-administrasjonen i juni 1907 at men skulle benytte mellombeløpet til et stipendprogram for å gi kinesiske studenter mulighet til å studere i USA.

Mellom 1909 og 1929 kunne om lag 1300 elever studere gjennom programmet. En del av pengene gikk til å starte en skole i Beijing i 1911 for å forberede elevene. Da så Tsinghua var blitt en ordentlig høgskole i 1929, ble stipendprogrammet åpnet for alle kandidater. Totalt fem grupper ble utdannet i USA innen den japanske invasjonen av Kina i 1937.

Et antall fremstående kinesere og kinesisk-amerikanere dro nytte av stipendprogrammet, som filosofen Hu Shih, Nobelpristageren i fysikk Chen Ning Yang, matematikeren Kai Lai Chung, lingvisten Yuen Ren Chao, pedagogen Kuo Ping-Wen og rakettforskeren Qian Xuesen. Stipendene fungerte som en modell for Fulbright-programmets stipendier for internasjonale utvekslingsprogram innen utdannelsesvesenet. Storbritannia, Frankrike og Japan innførte senere lignende programmer for kinesiske studenter.

Eksterne lenker
---------------

* (en) Boxer Rebellion Indemnity Scholarship Program – kategori av bilder, video eller lyd på Commons Rediger på Wikidata
| Medaljeoversikt |
| --- |
| Konkurrerte for SverigeSverige Sverige |
| Friidrett: |
| Sommer-EYOF |
| Gull | Banská Bystrica 2022 |  Sleggekast |

**Patricia Kamga** (født 27. juli 2006) er en svensk friidrettsutøver som representerer klubben Upsala IF. Hun konkurrerer i sleggekast, og vant sleggekast under Sommer-EYOF 2022.

Idrettskarriere
---------------

Kamga ble svensk U16-mester i sleggekast (3 kg) i 2021. Under Svensk mesterskap i friidrett innendørs 2022 ble hun nummer åtte i vektkast, med 17,34 meter. Under Världsungdomsspelen 2022 ble hun nummer to i sleggekast, i U17-klassen. Hun deltok i friidrett under Sommer-EYOF 2022, og vant der sleggekast (500 gram) med ny personlig rekord på 65,92 meter.

Referanser
----------

1. ↑  EYOF - *Hammer Throw 3kg Girls*, besøkt 4. august 2022.

Eksterne lenker
---------------

* (en) Patricia Kamga – World Athletics Rediger på Wikidata

* (en) Patricia Kamga – TheSports.org Rediger på Wikidata
* (sv) Profil hos Friidrottsstatistik.se
* (en) Profil hos EYOF 2022
**Maciejowskibibelen** er et rikt illustrert håndskrift av Bibelen, fremstilt omkring midten av 1200-tallet. Den er også kjent som **Korsfarerbibelen** eller som **Morgan Bible**. Illustrasjonene med bibelske motiver gjengir personer som bærer drakter typisk for 1200-tallet. Her er det også mange interessante avbildninger av rustninger og våpen; natur og kulturelle trekk passer med Frankrike.

Sannsynligvis tilkom verket på oppdrag av kong Ludvig IX av Frankrike rundt år 1245. Endre kilder mener at Bibelen komhmer fra nordfranske provinser omkring år 1250. I sin opprinnelkige form hadde bverket utelukkende bilder, organisert i en konsistent rytme fra side til side.

Boken har illustrasjoner fra den gammelsestamanlige jødiske overlevering.

Kardinal Bernard Maciejowski, biskop av Kraków, gav et eksemplar av verket til den persiske hersker, shah Abbas I av Persia, i 1608. Shahen fikk tilføyd oversettelser av billedbeskrivelsene.

Referanser
----------

1. ↑  Allison Stones: *Questions of style and provenance in the Morgan Bible* in *Between the Word and the Picture*, Princeton, 2005

Eksterne lenker
---------------

* (en) Morgan Bible – kategori av bilder, video eller lyd på Commons
* Pictures from the Maciejowski Bible. S.C. Cockerell, Old Testament Miniatures, Phaidon Press Ltd - London Arkivert 25. september 2017 hos Wayback Machine.
* A Masterpiece of Sensuous Communication: The Morgan Bible of Louis IX
* Medieval Tymes: The Maciejowski Bible

|  |  |
| --- | --- |
| Oppslagsverk/autoritetsdata | OCLC
 |
**Patricia Joan «Trish» Davies** (født 5. desember 1956), zimbabwisk landhockeyspiller som deltok i de olympiske leker 1980 i Moskva.

Davis ble olympisk mester i landhockey under Sommer-OL 1980 i Moskva. Hun var med på det zimbabwiske damelaget som vant landhockeyturneringen foran Sovjetunionen og Tsjekkoslovakia. Det var første gangen landhockey for damer var med på det olympiske programmet. På grunn av at mange land boikottet lekene i Moskva var Zimbabwe et av lagene som fikk erstatte de fem opprinnelige som ikke stilte i turneringen. Seks lag deltok og det ble spilt en enkeltserie der alle lagene møttes én gang. Zimbabwe vant tre kamper og to uavgjort, og med åtte poeng toppet de tabellen foran Tsjekkoslovakia med sju. Davis spilte fem kamper og scoret ett mål i OL-turneringen.

OL-medaljer
-----------

* 1980 Sovjetunionens flagg Moskva - Gull **Gull** i landhockey, damer Zimbabwes flagg Zimbabwe

Referanser
----------

Eksterne lenker
---------------

* (en) Patricia Davies – Olympedia Rediger på Wikidata

* (en) Patricia Davies – Sports-Reference (OL-resultater – arkivert) Rediger på Wikidata

* (en) Patricia Davies – FIH Rediger på Wikidata
Schönhauser Allee møter Kastanienallee ved 52°32′26,369″N 13°24′43,160″Ø, hvor man også finner Konnopkes Imbiss, det eldste gatekjøkken i Berlin til å selge Currywurst.
Schönhauser Allee**Schönhauser Allee** er den største handlegaten i ortsteilen Prenzlauer Berg i Berlins bydel Pankow. Den er også en viktig trafikkåre mellom Torstrasse i sør til Bornholmerstrasse og Wisbyerstrasse i nord.

Gatenavnet refererer til Schloss Schönhausen i ortsteil Niederschönhausen og har eksistert siden 1841.

U-Bahn-stasjonene Rosa-Luxemburg-Platz, Senefelderplatz, Eberswalder Straße og Schönhauser Allee, som alle er knyttet til linje U2, ligger til gaten.

Eksterne lenker
---------------

* (en) Schönhauser Allee (Berlin-Prenzlauer Berg) – kategori av bilder, video eller lyd på Commons Rediger på Wikidata

* (en) Schönhauser Allee – galleri av bilder, video eller lyd på Commons Rediger på Wikidata

Portal: Tyskland

|  |  |
| --- | --- |
| Oppslagsverk/autoritetsdata | VIAF **·** GND
 |
Crescens i midten
**Crescens**, eller **Kreskens**, regnes som en av de sytti disipler. Navnet Crescens betyr på latin *den voksende*. Han nevnes i Det nye testamente i 2. Timoteerbrev der det i (2 Tim 4,10) fortelles at han var flyttet til Galatia. 

Den feilkaktige «Gallia» for «Galatia», som man finner for eksempel i Codex Sinaiticus, har ført til at man har forestilt seg at Crescens var en tidlig misjonær i Gallia. Han skulle, mente man, ha blitt den første biskop i Vienne, men denne Crescens er en annen enn den som nevnes i 2. Tim. Biskopen av samme navn levde ikke på apostolisk tid, han tilhører 200-tallet. 

Det er også legender (kjent fra 1100-tallet) som vil at han var grunnleggeren av  erkebispedømmet Mainz; det er en historie som vel er oppstått for å tilføre Mainz en ansiennitet som man sterkt ønsket å kunne sannsynliggjøre.

Crescens skal ifølge *Martyrologium Romanum* ha lidd martyrdøden under keiser Trajan. Noen belegg for dette i eldre kilder er ikke funnet. Crescens æres som helgen; hans minnedag er 27. juni.

Referanser
----------

1. ↑  Hans Werner Nopper. *Die vorbonifatianischen Mainzer Bischöfe. Eine kritische Untersuchung der Quellen zu den Anfängen des Bistums Mainz und zur Zuverlässigkeit der Bischofslisten.*, Mülheim an der Ruhr 2001, ISBN 3-8311-2429-9; s. 67

Eksterne lenker
---------------

* Eintrag in *Vollständiges Heiligen-Lexikon* (1858)
* Catholic Online (engl.)
**Transportarbeiderstreiken** var en arbeidskonflikt i Norge som varte fra 21. april til 5. mai 1982. Det var første gang siden 1955 at Norsk Transportarbeiderforbund gikk ut i en landsomfattende streik.
Forbundet hadde lagt fram et rammekrav på rundt 20 prosent. Ifølge forbundsledelsen avventet arbeidsgiverne resultatet av forhandlingene i Norsk Jern- og Metallarbeiderforbund. Den 20. april 1982 avslutte forbundet meglingen, og påfølgende dag gikk 14 000 transportarbeidere til streik ved alle bedrifter som var tilsluttet Norsk Arbeidsgiverforening.

Tvungen megling førte ikke til resultater, og regjeringen fremmet en proposisjon om tvungen lønnsnemnd.

Rikslønnsnemndas kjennelse forelå mot slutten av juli 1982 og ga en uttelling som lå langt fra forbundets opprinnelige krav.[*ikke i angitt kilde*]

Referanser
----------

1. ↑  «Beretning 1982» (PDF). Arbeiderbevegelsens arkiv og bibliotek. April 1983. Arkivert (PDF) fra originalen 17. juni 2021. Besøkt 17. juni 2021.
2. ↑  «1982: Tvungen lønnsnemnd for transportarbeiderne». Arbeiderbevegelsens arkiv og bibliotek. 15. desember 2020. Arkivert fra originalen 12. september 2016. Besøkt 17. juni 2021.
3. ↑  «Rikslønnsnevndens kjennelse av 22. juli 1982» (PDF). Regjeringen.no. 3. september 1982. Arkivert (PDF) fra originalen 17. juni 2021. Besøkt 17. juni 2021.
4. ↑  «Konjunkturtendensene» (PDF) **(nb.NO)**. Statistisk sentralbyrå. Juni 1982. Besøkt 17. juni 2021.
**Youssef Chippo** (arabisk: يوسف شيبو‎) (født 10. mai 1973 i Boujad) er en marokkansk tidligere fotballspiller. Han var midtbanespiller på det marokkanske landslaget, og var en del av spillertroppen til henholdsvis sommer-OL i 1992 og VM i 1998.

Klubbkarriere
-------------

Chippo startet karrieren i KAC Kénitra, før han signerte for FC Porto, hvor han spilte i to sesonger. Det var i FC Porto at talentet hans kom fram for alvor.

Chippo gikk deretter til Premier League-klubben Coventry, som han signerte for i 1999. Coventry rykket ned i hans andre sesong for klubben, men han ble der i ytterligere to sesonger, før han forlot klubben for å spille i Qatar.

I februar 2007 ble det meldt at Hibernian hadde hatt Chippo til prøvespill, men han forlot klubben uten avtale. I oktober 2007 prøvespilte Chippo for svenske Hammarby IF, men heller ikke her ble han tilbudt kontrakt.

Landslagskarriere
-----------------

Chippo var en del av Marokkos tropp til fotball-VM i 1998. Han står oppført med et selvmål i mesterskapet, mot Norge, etter en mislykket klarering i eget felt.

Chippo spilte også i Afrikamesterskapet i fotball i 1998, 2000 og 2002, men mistet mesterskapet i 2004, og var ute av troppen i to år, da laget ble ledet av Ezzaiki Badou. Han kom inn i landslagstroppen igjen kun uker før Afrikamesterskapet i fotball i 2006 tok til, hvor Marokkos landslag nå var trent av Mohammed Fakkir.

Etter Afrikamesterskapet i 2006 hadde Chippo spilt 62 landslagskamper. Han la opp etter mesterskapet.

Meritter
--------

* Primeira Liga: 1997/98, 1998/99
* Portugisiske cupen: 1997/98
* Portugisiske Supercupen: 1998
* Qatar Stars League: 2004

Referanser
----------

1. ↑  «Youssef Chippo Biography and Statistics». Sports Reference. Arkivert fra originalen 18. april 2020. Besøkt 5. juni 2009.

Eksterne lenker
---------------

* (en) Youssef Chippo – Olympedia Rediger på Wikidata

* (en) Youssef Chippo – Sports-Reference (OL-resultater – arkivert) Rediger på Wikidata

* (en) Youssef Chippo – FIFA Rediger på Wikidata

* (en) Youssef Chippo – Transfermarkt Rediger på Wikidata

* (en) Youssef Chippo – national-football-teams.com Rediger på Wikidata

* (en) Youssef Chippo – Soccerbase.com Rediger på Wikidata

* (en) Youssef Chippo – Fora De Jogo Rediger på Wikidata

* (en) Youssef Chippo – FBref Rediger på Wikidata

| * v
* d
* r
Marokkos tropp – VM i fotball 1998 |
| --- |
| 
* 1 El Brazi
* 2 Saber
* 3 El Hadrioui
* 4 Rossi
* 5 Triki
* 6 Naybet (k)
* 7 Hadji
* 8 Chiba
* 9 Hadda
* 10 Ouakili
* 11 El Khattabi
* 12 Benzekri
* 13 Neqrouz
* 14 Bassir
* 15 Abrami
* 16 Azzouzi
* 17 Amzine
* 18 Chippo
* 19 Sellami
* 20 El Khalej
* 21 Rokki
* 22 Chadili
* Landslagstrener: Michel

 | Flagget til Marokko |
**Yousif Kuwa Mekki** (født 1945 i Jebel Miri, Sentral-Sudan, død 31. mars 2001 av kreft i Storbritannia) var en sudansk politiker, revolusjonær og kommandant for den sørsudanske frigjøringsbevegelsen. 

Som med de fleste distriktene i Sudan, ble hans eksakte bursdag ikke registrert noen steder. Kuwas far var karriere-soldat, og familien flyttet mye i løpet av barndommen hans. Kuwa vokste opp som muslim og i den tro han var araber. Han studerte statsvitenskap ved universitetet i Khartoum. Ved universitetet ble Kuwa sterkt påvirket av ideene til Tanzanias første president Julius Nyerere, om den afrikanske historien og de forskjellige kulturene i Sudan. Kuwa fikk arbeid som lærer etter endt utdannelse, og han drev med undervisning i Darfur før han i 1981 ble valgt til den regionale forsamlingen Sør-Kordofan.

I 1985 og 1986 gjennomførte Kuwa militær trening i Etiopia før han begynte i den sørsudanske frigjøringsbevegelsen. Kuwa ble høyt respektert blant hans egen befolkning på grunn av hans karisma, visdom og militære kunnskaper. Yousif Kuwa ble diagnostisert med prostatakreft i 1998 og døde i mars 2001 under behandling i Norwich, England. Han døde før han fikk se signeringen av fredsavtalen mellom Sudan og Sør-Sudan.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF
 |
Distriktet Reyhanlıs beliggenhet i provinsen Hayat i Tyrkia
**Reyhanlı** (arabisk: الريحانية‎, *ar-Rayḥānīyah*) er en by og et distrikt i provinsen Hatay ved kysten av Middelhavet i Tyrkia nær grensen til Syria. I 2008 hadde byen 60.418 innbyggere, og distriktet 84.831.

Byen var tidligere kjent som *İrtah* og *Reyhaniye*. Byen ligger langs hovedveien mellom İskenderun og Aleppon ved elven Asi (arabisk: *Nahr al-Asi*, antikkens *Orontes*).

Historie
--------

I distriktet er det blitt funnet oldtidsbosettinger som stammer fra ca 6100 f.Kr.

Senere var området under hettittenes hegemoni. 

Innbyggerenne i byen, tyrkere, arabere, turkmener, tsjerkessere og kurder, lever harmonisk side om side.

Økonomisk dominerer landbruket, hovedsaklyd dyrking av bomull, korn, frukt og grønnsaker. Tekstilindustrien har en viss betydning. Her er severdigheter og oldtidslevninger som for eksempel *Kızlar Sarayı*. 

|  |  |
| --- | --- |
| Oppslagsverk/autoritetsdata | VIAF **·** GeoNames
 |


| * v
* d
* r
Hatays distrikter |
| --- |
| Altınözü **·** Antakya **·** Arsuz **·** Belen **·** Defne **·** Dörtyol **·** Erzin **·** Hassa **·** İskenderun **·** Kırıkhan **·** Kumlu **·** Payas **·** Reyhanli **·** Samandağ **·** Yayladağı | Tyrkias flagg |
**Dennis Martin Daugaard** (1953–) er en amerikansk politiker. Han var guvernør i delstaten Sør-Dakota fra 2011 til 2019. Han tilhører Det republikanske parti.

Liv og virke
------------

### Bakgrunn

Han vokste opp på en gård med melke­produksjon i Minnehaha County. Foreldrene var Florence (født Kennedy) og Raymond Daugaard, som begge var født døve. Familien kommuniserte på tegnspråk. Slekts­navnet kommer fra farfaren og farmoren Martin og Margaret Daugaard, som innvandret fra Danmark i 1911.

Dennis Daugaard giftet seg i 1981 med lærer og bibliotekar Linda Schmidt fra Dell Rapids. De har tre barn.

### Karriere

Daugaard tok arbeid som oppvaskhjelp, servitør, sveiser og industrimaler for å betale collegeutdannelsen sin ved University of South Dakota. Han studerte så jus ved Northwestern University i Chicago og arbeidet samtidig som sikkerhetsvakt og bussjåfør.

Daugaard arbeidet noen år som advokat i Chicago. I 1981 flyttet han tilbake til slektsgården og ble viseadministrerende direktør i U.S. Bancorp i Sioux Falls. Fra 1990 til 2009 var han utviklingsdirektør, senere administrerende direktør, ved Children’s Home Society of South Dakota, som hjelper barn som har vært utsatt for overgrep og omsorgs­svikt.

Han var valgt til Sør-Dakotas delstatssenat fra 1997–2003, deretter viseguvernør under guvernør Mike Rounds 2003–2011. I 2010 ble han valgt til guvernør i Sør-Dakota, etter å ha vunnet det republikanske primærvalget med 50,4 % av stemmene i første valgrunde, deretter selve guvernørvalget med 61,5 % av stemmene.

Referanser
----------

1. ↑  «Raymond Victor Daugaard» **(engelsk)**. Find A Grave Memorial. Besøkt 7. mai 2014.
2. ↑  «About First Lady Linda Daugaard» **(engelsk)**. South Dakota Governor Dennis Daugaard. Besøkt 7. mai 2014.
3. 1 2  «About Dennis Daugaard» **(engelsk)**. South Dakota Governor Dennis Daugaard. Besøkt 7. mai 2014.
4. ↑  «Daugaard, Dennis» **(engelsk)**. Our Campaigns. Besøkt 7. mai 2014.

Eksterne lenker
---------------

* Offisielt nettsted Rediger på Wikidata

* (en) Dennis Daugaard – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN
 |
**Meng Tian** (kinesisk: 蒙恬, død 210 f.Kr.) var en framgangsrik kinesisk general under Qindynastiet som hadde ansvar for byggingen av Den kinesiske mur.

Mot slutten av de stridende staters tid deltok Meng Tian i krigen som førte til at riket Qin i år 221 f.Kr. seiret og Qindynastiet ble til. Etter seieren ledet Meng Tian arbeidet med å sammenkoble de allerede bestående murer fra de tidligere stater til en lang mur, noe som ble utgangspunktet for den store kinesiske mur. Til sin hjelp hadde Meng Tian en arbeidsstyrke på totalt 300.000 mann bestående av soldater, fanger og ansatte. Meng Tians største militære bedrift var da han i år 214 f.Kr. drev bort det truende nordlige nomadefolket Xiongnu.

Meng Tian bygde også en rekke veier for å sammenknytte de tidigere erobrede rikene; særlig viktig ble den store nord-sørlige landsvei fra Qindynastiets hovedstad Xianyang 咸阳 (Xi'an) nordover ut over Ordosplatået, over Gulelven og frem til Jiuyuan. Veien har stått seg, og det finnes fortsatt en hovedvei som følger nesten samme trasé.

Da Qingdynastiets første keiser Qin Shi Huangdi døde i 210 f.Kr. ble Meng Tian (sammen med tronarvingen prins Fusu) beordret til å begå selvmord som en del i konspirasjonen for å innsette Ying Huhai som keisere.

Men Tians biografi finnes i det antikke historieverket *Shiji*.

Kinesiske legender vil at det var Meng Tian som oppfant den kinesiske skrivepenselen. Men den er med sikkerhet en eldre oppfinnelse.

Referanser
----------

1. ↑  "ENCYCLOPEDIA BRITANNICA", Meng Tian
2. 1 2 3 4  "Ancient World History", Meng Tian - Chinese General
3. ↑  "Then again...", Construction of the Great Wall Begins
4. ↑  "China HIGHLIGHTS", Meng Tian of the Qin Dynasty (? to 210)
5. ↑  "History of China" Arkivert 1. februar 2014 hos Wayback Machine. Meng Tian-First General of Chin
6. ↑  Sima Qian, *Shiji*, kap. 88

  


|  |  |
| --- | --- |
| Oppslagsverk/autoritetsdata | Encyclopædia Britannica
 |
**Earlston** (skotsk gælisk: *Dùn Airchill*; skotsk: *Yerlston*) er et verdslig sogn og liten markedsby (*town*) i Berwickshire innenfor regionen Scottish Borders i Skottland. Den ligger ved elven Leader, en bielv til Tweed i Lauderdale.

Earlston het opprinnelig *Arcioldun*, en henvisning til bygdeborg ved Black Hill (306 m), hvor man toppen fortsatt kan se en rundt steinsetting av et festningsverk. Siste stavelse i stedsnavnet, *dùn*, er gælisk for festningsverk. Det er også levninger fra en eldre grottebosetning som er forsøksvis knyttet til votadiniene, en stammesammenslutning i oldtiden fra denne delen av Skottland.

Earlstons fotballag heter Earlston Rhymers AFC etter en lokal poet, Thomas the Rhymer (ca. 1220–1298), også kalt for Thomas av Erceldoune, sistnevnte navn er en annen skrivemåte for Arcioldun.

Ved folketellingen i 2011 hadde byen en befolkning på 1 779 innbyggere, beregnet til 1 760 for 2014.

Referanser
----------

1. ↑  *An Stòr-dàta Briathrachais*
2. ↑  «The Online Scots Dictionary». Arkivert fra originalen 8. juli 2010. Besøkt 15. juni 2016.
3. ↑  «down (n.2)», *Online Etymology Dictionary*
4. ↑  Chisholm, Hugh, red. (1911): «Earlston», *Encyclopædia Britannica* **8**, 11. utg. Cambridge University Press. s. 797.
5. ↑  Tedder, Henry Richard (1889): «Erceldoune, Thomas of» i: Stephen, Leslie: *Dictionary of National Biography* **17**. London: Smith, Elder & Co.
6. ↑  «Earlston (Scottish Borders)», *City Population*

Eksterne lenker
---------------

* (en) Earlston – kategori av bilder, video eller lyd på Commons
* Informasjon om Earlston

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** LCCN **·** GeoNames
 |
**Meng Xuenong** (kinesisk: 孟学农; pinyin: *Mèng Xuénóng*; født 1949 i fylket Penglai i Shandong i Kina) er en politiker i Folkerepublikken Kina. 

Meng ble medlem av Kinas kommunistparti i 1972, mens han jobbet på en bilfabrikk i Beijing. Han ble stadig forfremmet inntil han i 2003 ble utnevnt til borgermester i Beijing. Den posten ble han avskjediget fra nokså raskt samme år, fordi man mente at han hadde håndtert SARS-epidemien på utilfredsstillende måte. Kort etter fikk han en underordnet stilling ved Sør-nord-vannoverføringsprosjektet, verdens største planlagte omdirigering av vann. I 2007 fikk han oppreisning ved å bli utnevnt til guvernør for provinsen Shanxi. Der måtte han gå av etter et leirskred som krevde mange liv.

Han var medlem av Kinas kommunistpartis 17. og 18. sentralkomité.

Referanser
----------

1. ↑  «China's atypical politics». Asia Times. 24. april 2003. Arkivert fra originalen 27. april 2003. Besøkt 19. april 2021.
2. ↑  «Meng Xuenong 孟学农». ChinaVitae.

Eksterne lenker
---------------

* (en) Meng Xuenong hos China Vitae Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** SUDOC
 |
**Lena Kristin Ellingsen** (født 14. september 1980) er en norsk skuespiller fra Saltdal i Nordland.

Hun ble uteksaminert ved Statens teaterhøgskole i 2004, og har også gått musikkteater-/artistlinjen ved Bårdar Akademiet, der hun gikk ut i 2001. Hun har vært gift med skuespiller Trond Fausa Aurvåg siden 16. august 2014.

Etter utdanningen har hun jobbet ved Riksteatret, Oslo Nye Teater, Det norske teatret og Teatret Vårt i Molde, før hun fikk rollen som Karoline i *Himmelblå.* Hun fikk prisen for beste kvinnelige skuespiller for sin rolle i *Himmelblå* under Gullruten 2009. Utover høsten 2009 var også hun blant annet med i konkurransen Camp Senkveld i programmet Senkveld med Thomas og Harald på TV 2. Hun vant også kremtoppen 2009.

I 2021 spilte hun Erle Butenschøn i *Kristiania magiske tivolitheater*.

Priser og utmerkelser
---------------------

I 2015 vant hun Heddaprisen for beste kvinnelige medspiller for rollene som Belinda og heksa i *Musikklab vol. 4:* *Dido + Aeneas* av Henry Purcell og Nahum Tate. Dette var roller i en oppsetning på Torshovteatret som ble til i et samarbeid mellomNationaltheatret og Den Norske Opera & Ballett; Sigrid Strøm Reibo var regissør for forestillingen. Heddaprisens jury uttalte følgende om rolleprestasjonen:

> Vinneren av prisen for beste kvinnelige medspiller kjennetegnes av en scenisk utstråling som både speiler og utdyper handlingen. I rolletolkningen lykkes hun med en særpreget og rolig tilstedeværelse som både skaper et eget scenisk rom og lar publikum se handlingen gjennom henne. Med uanstrengt musikalitet i en krevende utfordring står hun fram som en verdig vinner.
> 
>

Referanser
----------

1. ↑   Store norske leksikon, snl.no, besøkt 4. september 2019[Hentet fra Wikidata]
2. ↑   Freebase-data fra Google[Hentet fra Wikidata]
3. ↑   www.kjendis.no[Hentet fra Wikidata]
4. ↑   www.heddaprisen.no, besøkt 4. september 2019[Hentet fra Wikidata]
5. ↑   NRK.no, www.nrk.no[Hentet fra Wikidata]
6. ↑  Hedda Fannemel Espeli og Asbjørn Vederhus (16. august 2014). «Nå er skuespillerparet gift». Kjendis.no. Arkivert fra originalen 17. august 2014. Besøkt 16. august 2014.
7. ↑  Heddaprisen (3. april 2017). «Vinnere 2015». *Heddaprisen*. Besøkt 18. desember 2020.

Eksterne lenker
---------------

* (en) Lena Kristin Ellingsen på Internet Movie Database Rediger på Wikidata

* (no) Lena Kristin Ellingsen hos Nationaltheatret Rediger på Wikidata

* (no) Lena Kristin Ellingsen hos Sceneweb Rediger på Wikidata

* (en) Lena Kristin Ellingsen hos The Movie Database Rediger på Wikidata
* Lena Kristin Ellingsen hos Filmweb

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** Geni **·** VIAF **·** ISNI
 |
Indias landhockelag OL 1936
**Earnest John Goodsir-Cullen** (født 15. juli 1912, død desember 1993) var en indisk landhockeyspiller som deltok i de olympiske leker 1936 i Berlin.

Goodsir-Cullen ble olympisk mester i landhockey under OL 1936 i Berlin. Han var med på det indiske laget som vant landhockeyturneringen. India vant sitt tredje strake gull. Det var ti lag med i turneringen og India vant sine tre kamper i gruppespillet med sammenlagt 20-0. I semifinalen slo de Frankrike med 10-0 og i finalen Tyskland med 8-1. Goodsir-Cullen spilte alle fem kampene i OL-turneringen.

Hans eldre bror William ble olympisk mester i landhockey under OL 1928 i Antwerpen.

OL-medaljer
-----------

* 1936 Nazi-Tysklands flagg Berlin - Gull **Gull** i landhockey (India)

Referanser
----------

1. ↑   sports-reference.com, oppført som Ernie Goodsir-Cullen, Sports-Reference.com olympisk utøver-ID go/ernie-goodsir-cullen-1, besøkt 5. juni 2022[Hentet fra Wikidata]

Eksterne lenker
---------------

* (en) Earnest Goodsir-Cullen – Olympedia Rediger på Wikidata

* (en) Earnest Goodsir-Cullen – Sports-Reference (OL-resultater – arkivert) Rediger på Wikidata

* (en) Earnest Goodsir-Cullen – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Hovedkontoret til Republikkens bank i Bogotá.
**Republikkens bank** (spansk: Banco de la República) er sentralbanken i Colombia.

Historie
--------

Etter flere mislykkede forsøk ble det etablert en sentralbank i Colombia i 1880, «Banco National» for å være regjeringens bank, samt å yte kreditt til befolkningen. I tillegg ble banken gitt ansvaret for å utstedet landets valuta (Colombiansk peso). Etter avsløringer av for mye utstedelse av valuta ble imidlertid Banco National avviklet av kongressen. Noen år senere ble «Banco Central de Colombia» etablert, og fungerte i perioden 1905 – 1909, men denne ble også avviklet av samme grunn som Banco National. 

Etter første verdenskrig fikk Colombia store økonomiske problemer, i likhet med mange andre land. Colombia stod foran en bankkrise, bl.a. fordi det ble trykket opp store mengder valuta uten kontroll. Spesielt ille var økonomien i 1922-23, og det ble klart at landet trengte en sentralbank. 

I likhet med bl.a. Chile satte president Pedro Nel Ospina ned en kommisjon ledet av professor Edwin Walter Kemmerer, også kalt Kemmerer-kommisjonen, for å få orden på landets økonomi og valuta. 

25. juli 1923 ble «Republikkens bank» etablert, med en startkapital på 10 millioner pesos. Banken fikk enerett på utstedelse av valuta, og fikk som oppgave å administrere landets valutareserver, samt å være regjeringens bank, og «lender of last resort», dvs yte kreditt med høy risiko, der ingen andre banker vil gi kreditt. Denne rollen har mange sentralbanker i dag, av samfunnsmessige hensyn. 

Banken er i dag en selvstendig, uavhengig enhet, og fungerer som en juridisk enhet med rettigheter nedtegnet i Colombias nye grunnlov av 1991.

Republikkens bank ble i januar 2014 kåret til årets sentralbank for 2013 av CentralBanking.com.

Oppgaver og målsettinger
------------------------

Hovedstyringsmålet for banken er stabil inflasjon på mellom 4 og 5% p.a. 

Bankens oppgaver er:

* Utstede valuta
* Yte kreditt; her har banken svært restriktige regler
* Fungere som bankenes bank
* Formulere og utøve landets valutapolitikk
* Administrere landets valutareserver
* Være regjeringens bank
* Opprette og administrere stiftelser for å bidra til vitenskapelig, sosial og kulturell utvikling i Colombia
* Gi rapporter til kongressen

Sentralbanksjef
---------------

Sentralbanksjef pr juni 2022 er Leonardo Villar. Han har sittet siden januar 2021.

Se også
-------

* Liste over verdens sentralbanker

Referanser
----------

1. ↑  CentralBanking.com - *Reserve manager of the year: Central Bank of Colombia*, besøkt 1. september 2014.
2. ↑  Banco de la República – *Leonardo Villar*, besøkt 12. juni 2022.

Eksterne lenker
---------------

* Offisiell hjemmeside (engelsk)

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC **·** NKC
 |
**107%-regelen** er en kvalifiseringsregel innen Formel 1 som har til hensikt å luke ut de førerne som ikke er tilstrekkelig raske. En fører må sette en tid i kvalifiseringen som er innenfor 107% av den raskeste kvalifiseringstiden, ellers vil vedkommende ikke få delta i løpet.

Historie
--------

Etter den opprinnelige kvalifiseringsregelen for Formel 1 fikk maksimalt 26 biler delta i et løp, og de som kvalifiserte seg på plass 27 og oppover fikk ikke delta. 

FIA innførte 107%-regelen til 1996-sesongen for å få et mer jevnbyrdig startfelt. Regelen innebar at en førers kvaltid ikke fikk overstige 107 prosent av den raskeste kvalførerens tid. Regelen fikk resultat allerede den første gangen den anvendt, i Australias Grand Prix 1996, hvor Luca Badoer og Andrea Montermini, som begge kjørte for Forti-Ford, ikke lyktes å sette kvaltider innenfor grensen.

Regelen ble imidlertid avskaffet i 2003, da Formel 1 innførte en ny kvalifiseringsmetode. Selv om den ikke lenger ble brukt i Formel 1 så ble en lignende regel fortsatt brukt i enkelte andre motorsportklasser. 107%-regelen ble gjeninnført i Formel 1 til 2011-sesongen, med mindre justeringer som følge av den endrede kvalifiseringsmetoden.

Referanser
----------

1. ↑  «Backmarkers to struggle in qualifying as FIA revives 107% rule for 2011». F1 Fanatic. 23. juni 2010. Besøkt 9. september 2015.
Republikkens forsamling møtes i *Palácio de São Bento* i Lisboa.
**Republikkens forsamling** (portugisisk: Assembleia da República) er Portugals parlament og består av ett kammer. Forsamlingen består av 230 representanter og møtes i *Palácio de São Bento* i Lisboa. 

Representantene velges i 22 valgdistrikter (tilsvarende Portugals 18 distrikter, i tillegg til ett for hver av de to autonome regionene, og to for portugisere bosatt utenlands) for perioder på fire år. Portugal har forholdstallsvalg, der mandatfordelingen følger D'Hondts metode. Det er stor forskjell i størrelsen på valgdistriktene; og Lisboa-distriktet velger 48 representanter til parlamentet mens Portalegres to.

*Assembleia da República* ledes av en president, som vanligvis kommer fra den største partigruppen. Dette er det nest høyeste offentlige verv i Portugal etter presidenten, og forsamlingens president vil overta vervet som Portugals president midlertidig dersom presidenten skulle falle fra eller av andre grunner ikke kan fungere i sitt embete. 

Siden 2015 har Eduardo Ferro Rodrigues vært president.

Eksterne lenker
---------------

* (en) Offisielt nettsted Rediger på Wikidata

* (en) Assembly of the Republic (Portugal) – kategori av bilder, video eller lyd på Commons Rediger på Wikidata

| * v
* d
* r
Portugals flagg Portugal |
| --- |
| Geografi | 
* Distrikter
* Lisboa
* Byer
* Asorene
* Madeira

 |
| Historie | 
* Lusitania
* Grevskapet Portugal
* Córdoba-kalifatet
* Imperiet
* Jordskjelvet i 1755
* Keiserdømmet Brasil
* Monarker
* Oktoberrevolusjonen
* Den første republikk
* Estado Novo
* Kolonikrigen
* Nellikrevolusjonen

 |
| Politikk | 
* Parlament
* President
* Statsminister
* Sentralbanken
* Luftforsvaret
* Samveldet
* Flagg

 |
| Kultur | 
* Vin
* Fado
* Cante Alentejano
* Universitetet i Coimbra
* Porto
* Alcobaça
* Jerónimos
* Angra do Heroísmo
* RTP

 |
| 
* Kategori

 |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Repulse Bay** (*Naujaat*; bokstavelig: «måkenes hvileplass») er en bukt og en Inuit-landsby ved Hudson-bukta i Kivalliq-regionen i Nunavut, Canada.

Bukten
------

Repulse Bay ligger i den nordlige ende av Roes Welcome Sound som skiller Southampton Island fra Canada. På østsiden av *Repulse Bay Frozen Strait* ligger Foxe Channel

Beliggenhet og fauna
--------------------

Polarsirkel-buen
Landsbyen ligger nøyaktig på polarsirkelen på nordkysten av Repulse Bay og på sydsiden av Rae-sundet. Transport til områder foregår vanligvis med fly og en årlig båtforbindelse. Naujaat har et dyreliv som omfatter isbjørn, caribou, seler, hvaler og hvalross. Det er også om lag hundre fuglearter i området som omfatter to falk-arter, gyrfalk og peregrinefalk.

Historie
--------

Naujaat er oversatt med "måkenes gjemmested" eller "måkenes hvilested" navnet er gitt etter en klippe, 5 km (5 000 m) mot nord hvor måkene kommer fra syd hver sommer for å hekke. Naujaat ble først besøkt av europeere på 1740-tallet og sent på 1800-tallet ble det en populær fangstplass for amerikanske og skotske hvalfangere. Mange lokale Naujaat Inuitter arbeide om bord på disse hvalbåter fra syd. Selv om det er mange teorier om opprinnelsen til det engelske navnet "Repulse Bay," kommer det trolig fra Christopher Middleton som lette etter Nordvest-passasjen i 1742 og oppdaget at bukten ikke var noen vei ut av Hudson-bukten, men heller en blindvei, (en *cul-de-sac*) Han sies å ha kalt den for **Bay of Repulse,** (bukten hvor jeg ble skøvet ut). Andre igjen tror at navnet kommer fra en engelsk båt på 1700-tallet som het *Repulse* og som besøkte området. Hudson's Bay Company åpnet en handelsstasjon i Repulse Bay omtrent i 1916 og i 1923 åpnet et rivaliserende handelskompani *Revillon Freres* en post der. En romersk katolsk misjonstasjon ble bygget der i 1932. I 1999 ble området en del av Kivalliq-regionen. 

Revillon Frères post, Repulse Bay, 1926.

Naujaat (Repulse Bay) i dag
---------------------------

Etter folketellingen i 2006 var folketallet 748 og folketallet øker. Naujaat-samfunnet fortsetter å basere sin livsførsel på tradisjonell selfangst, fiske og jakt. De baserer også sitt levebrød på turisme. Naujaat er kjent for sine Inuit-kunstnere, spesielt treskjærere, typiske arbeider er små realstiske dyrefigurer, så vel som smykker.

Referanser
----------

1. ↑  2006 census

|  |  |
| --- | --- |
| Oppslagsverk/autoritetsdata | GeoNames
 |
**Malis kretser** er den norske betegnelsen på Malis nest øverste nivå av administrative inndelinger av landet. Mali er inndelt i åtte regioner, samt et hovedstadsdistrikt (Bamako); og regionene er videre inndelt i 49 kretser (fransk *cercle*). Disse kretsene bærer navnet på byen som er kretsens administrative senter.

Da Mali var under fransk kolonistyre, var en krets den minste enheten under fransk administrasjon som var ledet av en europeisk offiser. En krets besto den gang av flere kontoner, som igjen besto av flere landsbyer. Den første kretsen som ble dannet i Mali, var Bafoulabé, som ble dannet i 1887. I de fleste land i det som tidligere utgjorde Fransk Vest-Afrika, ble termen *cercle* erstattet med prefektur eller departement etter at landet ble uavhengig, hvilket ikke skjedde for Mali.

Enkelte kretser (og distrikter) ble, som følge av en regjeringsstyrt reorganisering av lokalstyre, videre inndelt i arrondissementer, spesielt i de største byområdene, men også i spesielt øde områder, som i Kidal-regionen, som besto av samlinger av kommuner (fransk *commune*). Etter reformen har kretser blitt inndelt direkte i kommuner, hvor det skilles mellom urbane kommuner og kommuner på landsbygda. Kommunene er i sin tur igjen inndelt i *Quartiers* (kvarterer i byen, landsbyer i rurale områder), som alle er representert i kommunens lokalstyre. Det er 703 kommuner (*communes*) i landet, og det skilles mellom kommuner i byområder (*commune urbane*) og kommuner på landsbygda (*commune rurale*). Det er 36 bykommuner, inkludert seks i hovedstadsdistriktet, og 667 kommuner på landsbygda. Malis kretser er listet under, sortert under regionene de ligger i:

Hovedstadsdistriktet Bamako
---------------------------

Hovedstadsdistriktet Bamako
* Bamako

Gao
---

Gao-regionens kretser
* Ansongo
* Bourem
* Gao
* Menaka

Kayes
-----

Kayes-regionens kretser
* Bafoulabé
* Diema
* Kita
* Kéniéba
* Kayes
* Nioro du Sahel
* Yélimané

Kidal
-----

Kidal-regionens kretser
* Abeïbara
* Kidal
* Tessalit
* Tin-Essako

Koulikoro
---------

Koulikoro-regionens kretser
* Banamba
* Dioila
* Kangaba
* Koulikoro
* Kolokani
* Kati
* Nara

Mopti
-----

 Mopti-regionens kretser
* Bandiagara
* Bankass
* Djenné
* Douentza
* Koro
* Mopti
* Tenenkou
* Youwarou

Ségou
-----

Ségou-regionens kretser
* Bla
* Barouéli
* Macina
* Niono
* Ségou
* San
* Tominian

Sikasso
-------

Sikasso-regionens kretser
* Bougouni
* Kolondieba
* Kadiolo
* Koutiala
* Sikasso
* Yanfolila
* Yorosso

Timbuktu
--------

CerTimbuktu-regionens kretser
* Diré
* Goundam
* Gourma-Rharous
* Niafunké
* Timbuktu

Referanser
----------

1. ↑   *Loi N°99-035/ Du 10 Aout 1999 Portant Creation des Collectivites Territoriales de Cercles et de Regions*, Ministère de l'Administration Territoriales et des Collectivités Locales, République du Mali, 1999, arkivert fra originalen on 2012-03-09,   «Arkivert kopi» (PDF). Arkivert fra originalen (PDF) 9. mars 2012. Besøkt 4. mai 2012.  **(fransk)**

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Malisheva** eller **Mališevo**  (albansk *Malishevë* eller *Malisheva*; serbisk Малишево) er en by og kommune som ligger i Prizren-distriktet i Kosovo. Ifølge folke-og boligtellingen 2011, hadde byen Malisheva 3 395 innbyggere, mens kommunen hadde 54 613 innbyggere.

Historie
--------

Befolkningen i byen har historisk sett vært hovedsakelig etnisk albansk. Byen ble i stor grad ødelagt av serbiske styrker i 1998. Byens beboere kunne komme tilbake etter tilbaketrekningen av de serbiske paramilitære politi- og militærtroppene som følge av internasjonalt press.

Byen ble en høyborg for den etnisk albanske Kosovos frigjøringshær under Kosovokrigen i 1999. FNs midlertidige administrasjon i Kosovo (UNMIK) re-etablerte kommunen Malisheva formelt i juli 2000. Under krigen ble en del grusomheter begått av både albanske og jugoslaviske styrker. I en slik hendelse ble sju serbiske menn henrettet i det som nå kalles «Malisheva-massakren». Den FN-baserte organisasjonen for savnede personer og rettsmedisin begynte å etterforske stedet i mai 2005.

Økonomi
-------

Det er en gullgruve som opererer i kommunen Malisheva - Trpeza

Demografi
---------

Ifølge den siste offisielle folketellingen fra 2011 hadde byen Malisheva en befolkning på 54 613 innbyggere. Flertallet i kommunen er kosovoalbanere (54 501, 99,8 %).

| Befolkningsutvikling |
| --- |
| År | Bef. | ±% |
| 2011 | 54 613 | — |
| 2016est. | 57 301 | +4,9% |

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** MusicBrainz
 |
[[<<<hvitgumpseiler]] med hvit gump
Skjematisk beskrivelse av fuglenes ytre anatomi (topografi): 1. Nebb, 2. Isse, 3. Regnbuehinne, 4. Pupill, 5. Framrygg (mantel), 6. Smådekkere, 7. Skulderdekkfjær, 8. Dekkfjær, 9. Tertialer, 10. Overgump, 11. Håndsvingfjær, 12. Undergump, 13. Hofteledd, 14. Tarsalledd, 15. Mellomfot, 16. Fot, 17. Tibia, 18. Buk, 19. Kroppsside, 20. Bryst, 21. Strupe, 22. Hakelapp, 23. Øyestripe
**Gumpen** er fuglenes bakpart, altså den delen stjerten vokser ut fra. Gumpen deles i **overgump** (oversiden av bakparten) og **undergump** (undersiden av pakbarten). Hos mange fuglearter har fjærene på gumpen en klart avvikende farge og tegning i forhold til fjærene på resten av ryggen.

På dorsalsiden av gumpen sitter gumpkjertelen, en hudkjertel. Og på ventralsiden kloakkåpningen.

Litteratur
----------

* Lars Svensson, Peter J. Grant, Killian Mullarney, Dan Zetterström: *Der neue Kosmos Vogelführer*. Kosmos, Stuttgart; 1999. ISBN 3-440-07720-9

|  |  |
| --- | --- |
| Oppslagsverk/autoritetsdata | Store norske leksikon
 |